Kwalifikazzjoni għat-Tazza tad-Dinja tal-Futbol 2010 (CONCACAF) Il-fażi ta' kwalifikazzjoni tal-CONCACAF għat-Tazza tad-Dinja 2010 fl-Afrika t'Isfel għandha 35 tim nazzjonali li qed jikkompetu għal tliet postijiet awtomatiċi allokati mill-FIFA lill-CONCACAF. Ir-raba' klassifikat jilgħab "play-off" kontra t-tim li spiċċa l-ħames fil-CONMEBOL, għall-possibilità tar-raba' kwalifikat. L-Ewwel u t-Tieni Rawnd naqqsu l-35 parteċipant għal 24 u 12-il tim rispettivament. It-tnax-il tim li kien għad baqa' ġew maqsuma fi tliet gruppi ta' erba' timijiet għat-Tielet Rawnd, bl-aqwa tnejn minn kull grupp jipproċedu għar-Raba' u l-aħħar grupp ta' kwalifika. It-Tielet Rawnd bdiet f'Awwissu tal-2008 u spiċċat f'Novembru tal-2008. L-aqwa tliet timijiet mill-grupp ta' sitta tar-Raba' Rawnd (li beda minn Frar u jispiċċa f'Ottubru 2009) jikkwalifikaw għat-Tazza tad-Dinja 2010. It-tim li jikklassifika fir-raba' post jikkompeti fi "play-off" fuq żewġ logħbiet (waħda ġewwa u l-oħra barra minn daru) kontra l-ħames klassifikat mill-CONMEBOL. It-tlugħ tal-poloz sar fil-25 ta' Novembru 2007 f'Durban. L-ewwel tlettax-il skwadra fil-klassifika tal-FIFA ta' Mejju 2007 ġew diviżi fl-urni segwenti: Fit-tieni rawnd l-aqwa tlettax-il nazzjonal se jingħaqdu mal-ħdax-il rebbieħ tal-ewwel rawnd. It-22 tim ikklassifikat mill-14 sal-35 post ikkompetew fl-Ewwel Rawnd. It-timijiet ikklassifikati bejn l-14 u l-24 post kienu mtellgħin biex jaffrontaw timijiet bejn il-25 u l-35 post. It-timijiet kollha lagħbu logħob ġewwa u barra minn darhom kontra l-avversarji, barra tliet partiti: Porto Riku–Repubblika Dominikana, Grenada–Gżejjer Verġni Amerikani u Montserrat–Surinam, li ntlagħbu fuq leg wieħed minħabba nuqqas ta' qbil fuq l-istadji li kellhom jintużaw min-naħa tal-federazzjonijiet. Ir-rebbieħa avvanzaw għat-Tieni Rawnd. ! colspan="5" | Grupp 1 ! colspan="5" | Grupp 2 ! colspan="5" | Grupp 3 Fit-Tieni Rawnd, il-ħdax-il rebbieħ tal-ewwel rawnd ingħaqdu mat-tlettax-il tim li ngħataw id-dritt li jikkwalifikaw awtomatikament għat-Tieni Rawnd. It-timijiet ikklassifikati mill-1 sat-12-il post kienu mtellgħin biex jilgħabu kontra l-ħdax-il rebbieħ tal-Ewwel Rawnd flimkien ma' San Vinċenz u l-Grenadini, li kien ikklassifikat fit-tlettax-il post. It-timijiet lagħbu żewġ logħbiet barra u ġewwa darhom kontra l-avversarji u r-rebbieħa avvanzaw għar-rawnd suċċessiv. Il-partiti saru f'Ġunju tal-2008. ! colspan="5" | Grupp 1 ! colspan="5" | Grupp 2 ! colspan="5" | Grupp 3 Ir-rebbieħa tat-Tieni Rawnd ġew pożizzjonati fi tliet gruppi ta' erba' timijiet, fejn se jilgħabu rawnd doppju bi skeda ta' logħob barra u ġewwa darhom. L-aqwa tnejn mill-kull grupp javvanzaw għar-Rawnd Finali. Is-sitt timijiet li waslu sar-Raba' Rawnd jingħaqdu fi grupp wieħed, fejn jilgħabu kontra xulxin fuq bażi ta' żewġ partiti, bl-aqwa tlieta jsibu post garantit fil-fażi finali tat-Tazza tad-Dinja 2010. Ir-raba' klassifikat, min-naħa l-oħra, jikkompeti fi "play-off" kontra t-tim fil-ħames post mill-CONMEBOL.